Mennesker i Limbo

Mennesker i Limbo er en organisasjon som kjemper for å bedre papirløses situasjon i Norge gjennom rett til arbeid, skolegang, helsetjenester og økonomiske velferdsytelser. De er en gruppe med lengeværende papirløse asylsøkere som av ulike grunner ikke kan returnere til hjemlandet. Kirkens Bymisjon og Røde Kors så behovet for et talerør og samlingspunkt for rettighetsløse asylsøkere i 2009, men organisasjonen ble ikke stiftet før i 2015. De startet i 2013 med hemmelige møter og anonyme uttalelser i frykt for medias og myndighetenes søkelys og tvangsreturnering.

Sammen med Arne Viste og Gunnar Stålsett ble Mennesker i Limbo tildelt Brosteinprisen 2019 for sitt arbeid i kampen for rettigheter til ureturnerbare asylsøkere.

Mennesker i Limbo har bidratt til å rette søkelys mot enkeltmenneskers frarøvelse av verdighet og humanitet som ureturnerbare i Norge. De har kjempet for saker som blant annet amnesti for langeværende eldre asylsøkere, og forholdene på Trandum utlendingsinternat.

Se også 
 Helsesenteret for papirløse migranter
 Kirkens Bymisjon
 Røde Kors

Referanser

Eksterne lenker 
MiL sitt offisielle nettsted
MiL sin Facebook-Side

Norske organisasjoner